ส่วนที่ 1

ข้อมูลสรุป (Executive Summary)

บริษัท ศูนย์บริการเหล็กสยาม จำกัด (มหาชน) ประกอบธุรกิจผลิตชิ้นส่วนเหล็กขั้นต้น และชิ้นส่วน
วัสดุก่อสร้าง โดยเป็นบริษัทในกลุ่มสยามสตีล (Siam Steel Group)
ก่อตั้งขึ้นโดยการร่วมทุนระหว่างไทยและญี่ปุ่น เมื่อวันที่ 30 กันยายน
2528โดยมีวัตถุประสงค์เพื่อดำเนินการแปรรูปและผลิตชิ้นส่วนโลหะขั้นต้น เพื่อใช้ในอุตสาหกรรมต่าง
ๆ อาทิ อุตสาหกรรมก่อสร้าง ยานยนต์ เครื่องใช้ไฟฟ้า-อิเล็กโทรนิกส์ เฟอร์นิเจอร์
และอุตสาหกรรมอื่น ๆ

บริษัทฯ มีผลิตภัณฑ์หลักที่สามารถแบ่งได้ ดังนี้

-   ชิ้นส่วนเหล็กที่ใช้ในอุตสาหกรรมการผลิต แบ่งเป็น

1.  การตัดเหล็กเพื่อจำหน่าย

2.  การบริการรับจ้างตัดเหล็ก

-   ชิ้นส่วนวัสดุก่อสร้าง

-   ผลิตภัณฑ์ปั๊มขึ้นรูปโลหะ และผลิตภัณฑ์อื่น ๆ

บริษัทฯ มีลูกค้าหลักคือ ผู้ประกอบการในอุตสาหกรรมต่าง ๆ
การให้ความสำคัญในด้านการบริการสินค้าที่มีคุณภาพดี และส่งของทันเวลาตามที่ลูกค้าต้องการ
จึงเป็นนโยบายของบริษัทฯ ที่ว่า “สร้างความพึงพอใจ เอาใจใส่คุณภาพ มุ่งมั่นพัฒนาองค์กร”
ซึ่งบริษัทฯ ได้รับการรับรองระบบคุณภาพ ISO 9001 : 2000 เลขที่ 04100 01294 E5 เมื่อวันที่
25 พฤศจิกายน 2545, ISO 14001 : 2004 เลขที่ 04104 2000 1294 เมื่อวันที่ 26 สิงหาคม
2548 และ OHSAS 18001 : 1999 เลขที่ 44 116 070949 เมื่อวันที่ 11 มิถุนายน 2550 จาก
TÜV NORD (Thailand) Limited ทั้งโรงงานที่จังหวัดสมุทรปราการ
และโรงงานที่จังหวัดระยอง

ปัจจุบันบริษัทฯ มีทุนจดทะเบียนและชำระแล้วจำนวน 480 ล้านบาท และมีกำลังการผลิตรวมประมาณ
600,000 ตันต่อปี โดยมีโรงงานอยู่ 3 แห่งคือ

สำนักงานใหญ่ เลขที่ 51/3 หมู่ 2 ถนนปู่เจ้าสมิงพราย ตำบลบางหญ้าแพรก อำเภอพระประแดง

  จังหวัดสมุทรปราการ 10130

โรงงานแห่งที่ 2 เลขที่ 51/11 หมู่ 3 ถนนปู่เจ้าสมิงพราย ตำบลบางหญ้าแพรก
อำเภอพระประแดง

จังหวัดสมุทรปราการ 10130

โรงงานแห่งที่ 3 เลขที่ 60/6 หมู่ 3 ตำบลมาบยางพร อำเภอปลวกแดง จังหวัดระยอง 21140

  ซึ่งได้รับการส่งเสริมการลงทุนจาก BOI

บริษัท ศูนย์บริการเหล็กสยาม จำกัด (มหาชน)
มีประสบการณ์ในธุรกิจผลิตภัณฑ์ชิ้นส่วนเหล็กมานานกว่า 23 ปี ใช้วัตถุดิบทั้งจากในประเทศ
และนำเข้าจากต่างประเทศ บริษัทฯ
มีผลิตภัณฑ์หลายประเภทที่มีคุณภาพและมาตรฐานเทียบเท่ามาตรฐานอุตสาหกรรม (มอก.)
ของกระทรวงอุตสาหกรรม, Japanese Industrial Standard of Japan (JIS),
Underwriter Laboratories Inc. of USA (UL), และ British Standard of
England (BS) ผลิตภัณฑ์หลักของบริษัทฯ ได้แก่ ผลิตภัณฑ์ชิ้นส่วนเหล็กที่ใช้ในอุตสาหกรรม
ผลิตภัณฑ์ชิ้นส่วนวัสดุก่อสร้าง ผลิตภัณฑ์ปั๊มขึ้นรูปโลหะ และผลิตภัณฑ์อื่น ๆ

การประกอบธุรกิจในอุตสาหกรรมนี้อาจมีปัจจัยที่ก่อให้เกิดความเสี่ยงต่อการดำเนินธุรกิจ เช่น
ความเสี่ยงด้านการเงิน ความเสี่ยงจากการซื้อสินค้าผ่านผู้ถือหุ้นรายใหญ่
และความเสี่ยงจากการให้เครดิตลูกค้า เป็นต้น ดังรายละเอียดเปิดเผยไว้ในหัวข้อ
“ปัจจัยความเสี่ยง”

ในปี 2551 ภาวะเศรษฐกิจโลกมีความผันผวน ราคาน้ำมันดิบในช่วง 10 เดือนแรก เฉลี่ย 100
เหรียญสหรัฐต่อบาเรล แต่ในเดือนธันวาคม ลดลงเหลือ 44 เหรียญสหรัฐต่อบาเรล
อัตราการเจริญเติบโตทางเศรษฐกิจของหลาย ๆ ประเทศอยู่ในภาวะถดถอย

สำหรับภาคอุตสาหกรรมนั้น ดัชนีผลผลิตอุตสาหกรรมใน 10 เดือนแรกของปี 2551 เพิ่มขึ้นร้อยละ
7.8 เมื่อเทียบกับช่วงเดียวกันของปี 2550 ซึ่งอุตสาหกรรมในกลุ่มนี้มีอุตสาหกรรมหลัก คือ
อุตสาหกรรมยานยนต์ เครื่องใช้ไฟฟ้า-อิเล็กทรอนิกส์ และเครื่องจักรสำนักงาน เป็นต้น

ในช่วง 2 เดือนสุดท้ายของปี 2551 เกิดวิกฤตการเงินทั่วโลก โดยเริ่มจากประเทศสหรัฐอเมริกา
ซึ่งส่งผลกระทบให้ราคาเหล็กโดยรวมลดลงอย่างมาก
ลูกค้าชะลอการซื้อและลดปริมาณการใช้เหล็กลง ทำให้บริษัทฯ
มีเหล็กคงเหลือในราคาสูงอยู่ปริมาณหนึ่ง ซึ่งบริษัทฯ
ได้สำรองขาดทุนจากมูลค่าสินค้าลดลงดังกล่าวเป็นจำนวน 102.75ล้านบาท

อย่างไรก็ตาม โดยรวมแล้วในปี 2551 บริษัทฯ
มียอดขายและรายได้จากงานติดตั้งและรายได้ค่าบริการเพิ่มขึ้น และกำไรสุทธิเพิ่มขึ้นจากปี 2550
คิดเป็นร้อยละ 20.39 และร้อยละ 60.05 ตามลำดับ ในส่วนของสินทรัพย์และหนี้สิน บริษัทฯ
มีการปรับปรุงมูลค่าสินค้าคงเหลือให้เป็นมูลค่าที่คาดว่าจะสามารถขายได้ ส่วนลูกหนี้การค้านั้น
บริษัทฯ ได้มีการตั้งค่าเผื่อหนี้สงสัยจะสูญ โดยวิเคราะห์จากประวัติการชำระหนี้
รวมถึงความสามารถในการชำระหนี้ โดยประเมินจากประสบการณ์ในอดีตจากการติดตามทวงถาม
การฟ้องร้องและผลของคดี ทำให้ลูกหนี้การค้าสุทธิมีคุณภาพใกล้เคียงกับที่บริษัทฯ
จะสามารถเรียกเก็บเงินได้ ถึงแม้ว่าบริษัทฯ จะมีกำไรต่อเนื่องมาตลอด แต่เนื่องจากบริษัทฯ
มีสินค้าคงเหลือเพิ่มขึ้นมากในตอนสิ้นปี จึงทำให้บริษัทฯ มีเงินกู้ยืมเพิ่มขึ้นในปี 2551 จำนวน 937
ล้านบาท เมื่อเทียบกับปี 2550

ผลการประกอบธุรกิจของบริษัท สยามสตีลเวียดนาม จำกัด
ในประเทศสาธารณรัฐสังคมนิยมเวียดนาม ในปี 2551 และปี 2550 มียอดขายสุทธิ 77.14
ล้านบาท และ 28.88 ล้านบาท และมีกำไรสุทธิ 7.22 ล้านบาท และ 0.03 ล้านบาท ตามลำดับ

บริษัท สยามสตีลเวียดนาม จำกัด ได้มีการกู้เงินระยะยาวจำนวน 10.7 ล้านบาท
เพื่อการขยายธุรกิจต่อไป บริษัทฯ
ได้นำผลลการดำเนินงานบริษัทย่อยดังกล่าวมารวมในการจัดทำงบการเงินรวม ซึ่งบริษัทฯ
ได้ใช้นโยบายการบันทึกบัญชีเงินลงทุนในบริษัทย่อยและบริษัทร่วมในงบการเงินเฉพาะกิจการตามวิธีราคาทุน
ซึ่งส่งผลต่อการแสดงบัญชีที่เกี่ยวข้องกับเงินลงทุนในบริษัทย่อยและบริษัทร่วมในงบการเงินเฉพาะกิจการเท่านั้น
ไม่ได้มีผลกระทบต่อการจัดทำงบการเงินรวมและปัจจัยพื้นฐานการทำธุรกิจของบริษัทฯ แต่อย่างใด